  Майя Бывальцева Куазез эскерисьёслэн чакламзыя, 17-тӥ инвожое Удмуртиын 30 градус пӧсь луыны быгатоз. 14-тӥ инвожое со сярысь ивортэ элькунысь Гирометцентрлэн пресс-службаез. «14-тӥ инвожое кезьыт фронт ортчем бере, Удмуртиын вужерын 20–23 градус шуныт луоз. Матысь нуналъёсы термометръёслэн пусъёссы ӝутскозы, 17-тӥ инвожое омыр тужгес шунан вакытэ вужерын 25–30 градус луоз», — ивортэ пресс-служба. Ужан арня вискын зоръёсты уг возьмало, шутэтскон нуналъёсы, 18–19 инвожое, куд-ог интыосын гудыръяса зорыны быгатоз, но омыр трослы уз сӥялскы: нуназе +23…+28, уйин +11…+16 градус возиськоз. Тегъёс: Ижкар Гидрометцентр Удмуртия куазь Мерлык гужем  